
DISSERTATIO  MEDICA 


INAUGURALIS 


DE 

SANGUINE  MITTENDO. 


Hujus  Academiae  celebritas  tot  ad  se  alli- 
cuit  medicinas  honores  affectantes,  ut  cum 
omnibus  hos  ambientibus  aliquid  ad  rem  me- 
dicam pertinens  sit  scribendum,  nihil  fere 
non  saepius  ingenium  exercuit ; mihi  igitur 
non  speranti  quid  novi  proferri  posse,  consi- 
lium est  pauca  de  Sanguine  mittendo  disse- 
rere. 

Sanguinem  mitti  novum  non  est;  neque 
longo  sermone  de  ejus  origine,  opus  est ; si- 

A 


A 


2 


DE  SANGUINE  MITTENDO. 


quidem  gentes  imperitissimas  quantum  in  plu- 
rimos morbos  valeat  sanguis  sponte  fluens,  fa- 
cile perspexerint:  hinc  nullum  unquam  popu- 
lum hoc  genus  auxilii  ignorasse  fas  est  credi- 
tu; primus  omnium  tamen  e scriptis  pro  certo 
eo  usus  esse  cognoscitur  Podalirius,  alter  e 
filiis  yEsculapii 

Prosit  necne  sanguinem  detrahere,  semper 
inter  medicos  multum  disputatum  est : ipsam 
quasi  vitee  flammam  sanguini  potissimum  in- 
sidere, non  sine  gravi  noxa  detrahendo,  qui- 
busdam placuit : aliis  autem  contrariam  sen- 
tentiam amplexis,  fere  in  omnes  morbos  hoc 
uti  auxilio : adeo  ut  in  duas  partes  de  hac  re 
medici  diducantur;  illi  Aimatophobi,  hi  Aima - 
tophili  nominantur. 

Inter  illos,  celeberrimi  sunt  Erasistratus, 
Helmontius,  Bontekoe,  Gehenna,  &c.;  inter 
hos,  Hippocrates,  Galenus,  fere  omnes  medici 


* Vide  Stephanum,  lib.  de  Urbibus,  sub  tit.  Syrna. 

Rationales;  Pneumatici  etiam  ; quorum  prin- 
ceps Aretasus  erat,  Celsus,  Leonarclus,  Botal- 
lus,  Sydenbamus,  Hecquetus,  et  alii  bene  mul- 
ti. Heraclides  Tarentinus  cseterique  Empirici 
rarius  venam  secuerunt;  neque  sa?pe  Metho- 
dici, et  fere  nunquam  bis  in  eodem  corpore. 
Parcissime  sanguinem  detraxere  Rbases  inter 
Arabes,  Forestus,  Silvius  de  la  Boe,  Platerus, 
Amatus  Lusitanus,  Sennertus,  Stahlius,  Hoff- 
mannus  et  Tissotius  #. 

Nunc  tamen  ad  propositum  absolvendum 
memet  accingam. 

Medici  detractione  sanguinis  uti  solent 
vel  toti  corpori  vel  cuidam  ejus  parti  auxi- 
lio : boc  consilio  deplentur  vasa  partis  labo- 
rantis ; illo  autem,  quodammodo  totius  corpo- 
ris. 


* De  Meza  de  missione  Sanguinis,  Walbaum  de  Vente 
sectione. 

Triplex  erit  argumentum  nostrum  : 

Primo , Considerandum,  quomodo  corpus 
afficiatur  sanguine  misso  vel  e vasis  par- 
tis, vel  totius  corporis. 

Secundo , Quae  notae  eundem  profuturum 
esse  indicarent. 

Tertio , Quantum  hoc  auxilium  juvaret,  aut 
noceret,  in  morborum  curatione. 

CAP.  I. 

QUOMODO  CORPUS  SANGUINE  MISSO 
AFFICIATUR. 

Ut  antea  memoravimus,  sanguinis  detrac- 
tio vel  totum  corpus,  vel  aliquam  ejus  par- 
tem afficit;  ideoque  est  vel  generalis  vel  loca - 
lis,  ut  medici  loquuntur. 

\ 

Detractio  sanguinis  generalis. — Haec  vel 
arteriam  vel  venam  secando  perficitur;  sectio 
arterias  ad  hunc  finem  apud  hodiernos  fere 
nunc  obsoluit;  quia  haud  magnis  incommodis 
caret,  et  venam  incisam  pariter  auxiliari  usus 
satis  superque  edocuit. 

Facile  constat  venas  sectionem  hunc  dupli- 
cem effectum  prasstare  ; nempe,  sanguinis 
circumfluentis  molem,  ejusque  vasorum  inten- 
tionem imminuere. 

Hanc  sanguinis  molem  imminuere  nemo 
inficias  ibit : at  vero  disputatum  est  necne 
consueta  moles  sanguinis  detracta,  libra  ex- 
empli gratia,  vasorum  alicujus  partis,  imo 
vasis  cujuslibet  intentionem  multum  dimi- 
nuere queat : hic,  me  judice,  quod  in  quaes- 
tionibus ad  rem  medicam  pertinentibus  haud 
raro  fit,  de  voce  potius  quam  re  disceptatur. 
Sanguis  alicubi  corporis  justo  abundantior 
nocere  videtur  potissimum  vasa  istius  partis 
praeter  solitum  intendendo.  Quod  si  sanguis 
venam  feriendo  celeriter  eliciatur,  necesse  est 
ut  cor  sua  tensione  expediatur  ; quippe  quas 
saltem  quodammodo  mole  sanguinis  quam 
accipit, 'nititur,  hic  plane  diminuta:  at  cordis 
intentione  resoluta,  sequitur  ut  arteriae  simi- 
liter afficerentur;  nimirum,  pr&  consensu  inter 
illud  et  has  intercedente  ; et  illius,  harum 
motum  plurimum  regente.  Non  dubium 
moveri  potest  quin  omnium  arteriarum  re- 
solutionem, i.  e.  tensionem  minutam  missio 
sanguinis  generalis  moliatur ; quae  si  ita  res 

se  habeat,  facilem  recidit  rationem  aliorum 
ejusdem  effectuum  neminem  rei  medica)  stu- 
diosum latentium  ; quales  sunt  resolutio,  im- 
becillitas totius  corporis,  cor  et  arteriae  debi- 
lius micantes,  calor  imminutus,  et,  ut  qui- 
dam volunt,  secernenda  et  excernenda  cohi- 
bita. 

Praeter  hcee,  olim  et  diu  sententia  invaluit 
sanguinis  massam,  ex  vena  incisa,  hinc  illor- 
sum,  nempe  a parte  pleniore  ad  eam  ferro 
depletam  revulsam  et  derivatam  esse ; exempli 
gratia,  cerebrum;  si  sanguine  nimis  impletum 
male  se  habeat,  vena  pedis  incisa,  illico  ex- 
peditum esse,  prae  sanguine  horsum  e capite 
defluente.  Hoc,  arteria  secta  vel  rupta,  quo- 
dammodo fieri  verisimillimum  est,  eoque  pro- 
clivitas plane  apparet : at  vero  lex,  qua  san- 
guis circumfluit,  quo  minus  idem  in  venis 
fieret,  vetare  videtur.  Proinde  convenit  in- 
ter omnes  hodiernos,  hunc  salutarem  effec- 
tum (vasorum  partis  laborantis  exinanitio- 
nem) non  nisi,  vi  cordis  imminuta,  eoque  va- 


8 DE  SANGUINE  MITTENDO. 

sorum  intentione  resoluta,  esse  moliendum ; 
et  quia  missio  sanguinis  generalis  haec  prae- 
stat, facile  constabit,  ex  qua  parte  corporis 

/ 

sanguis  eliciatur,  minimi  interesse. 

t 'm 

Res  est  notissima  sanguinis  detractionem 
facultate  pollere  ejus  distributionem  per  to- 

; ’ t.  ' 1 ‘ " . V •*  \ ‘ 

tum  corpus  aequandi ; at  quomodo  hoc  face- 
ret, fortasse  nondum  satis  intelligitur. 

Detractio  sanguinis  localis. — Per  hanc  in- 
telligitur exinanitio  vasorum  alicujus  partis, 
sive  scarificando,  sive  hirudinibus  admotis, 
sive  arterias  incidendo : haec  fieri  potest  emete- 
ris corporis  partibus  vix  aut  ne  vix  inde 
affectis,  prae  sanguine  parcius  et  tardius  e- 

DE  SANGUINE  MITTENDO. 


9 


CAP.  II. 

QUJE  RES  INDICARENT  SANGUINIS  EMISSIO- 
NEM PROFUTURAM. 

HjEc  autem  indicant  profuturum  venam 
ferire. 

1.  Insolita  et  dolens  arteriarum  tensio. 

2.  Cordis  et  arteriarum  motus  abnormis, 
cerebro  simul  affecto. 

S.  Congestio  sanguinis  in  aliquo  viscere 
interno. 

1.  Insolitam  et  dolentem  arteriarum  ten- 
sionem insigniunt  partim  aegri  ipsius  sensus 
molesti,  et  species  corporis  inde  mutata;  par- 
tim arteriarum  concitatio ; scilicet,  sensus  in- 
solitae tensionis  et  caloris,  vultus  rubor,  vasa 
summae  cutis  turgescentia;  et  denique  arte- 

riarum  concitatio,  digito  admoto,  percepta; 
quae  facile  hanc  conditionem  testantur. 

Res  est  notissima,  ante  sanguinis  circui- 
tum ab  immortalis  Harveii  ingenio  detectum 
et  illustratum,  nil  clari,  bene  perspecti  aut 
utilis  ex  arteriarum  pulsu  notato  deductum 
esse ; imo,  etiam  inultis  annis  post  hoc  mira- 
bile inventum,  medicos  subtilius  et  inepte 
de  pulsu  esse  hallucinatos,  et  de  ejus  varieta- 
tibus vix  percipiendis  disseruisse. 

Recentiores  medici  fortasse  in  culpam  isti 
contrariam  inciderunt  : neque  dubium  est 
quin  Heberdeni  sententia,  pulsus  arteriarum 
frequentiam  potissimum  et  prae  caeteris  con- 
ditionibus observatu  esse  dignam,  medicum 
curantem  ea  utentem  seepenumero  plurimum 
falleret : liaud  profecto  inficiandum,  arterias 
justo  frequentius  micare  in  plerisque  graviori- 
bus morbis;  quae  conditio  tamen  longis  et 
acutis  morbis,  debilitati  et  motui  incitatiori, 
pariter  contingit. 

Ista  vasorum  tensio,  quae  sanguinem  mitti 

desiderat,  medicum  artis  expertum,  et  arteria- 
rum pulsus  studiosum,  vix  fallere  aut  effu- 
gere potest. 

2.  Cordis  et  arteriarum  motum  abnormem, 
cum  cerebri  affectu,  a quovis  alio  morbo  dis- 
cernere, nulla  fere  difficultate  premitur. 

Cor  et  cerebrum  se  invicem,  asterno  quasi 
circulo,  afficere,  incitare,  impellere,  neminem 
rei  medicas  peritum  latet;  adeo  ut,  utrum  ab 
ipso  initio  alterum  incitaverit,  dictu  difficilli- 
mum esset.  Nemo  ignorat  quantum  arteria- 
rum motus  cerebri  et  nervorum  officia  regat: 
eo  ut  plerique  haud  inepte  illud  glandem  ha- 
buerint, pro  mole  et  impetu  sanguinis  accep- 
ti vim  nervosam  secernentem.  Recte  an  se- 
cus hic  senserint,  illic  saltem  non  errasse 
medicos  luculenter  edocet  animae  defectio, 
tam  saepe  venam  aut  arteriam  incisam  exci- 
piens, ut  videtur,  prae  vasis  cerebri  subito 
resolutis  et  depletis.  Quinetiam  cerebrum 
cor  mirum  in  modum  ciere  et  afficere  docent 
ejus  fabrica  lapsu  vel  ictu  laesa,  vel  alia  ejus 

valetudo.  Proinde  venam  feriendam  indicare 
consueverunt  inde  orta  signa,  arteriae  nempe 
tardius  neque  continenter  micantes,  stupor, 
oculi  pupilla  patula,  mentis  alienatio,  deli- 
rium, vomitus,  &c. 

3.  Congestio  sanguinis  in  quovis  interno 
viscere,  a nervorum  distentione  vel  alio  af- 
fectu, arteriarum  pulsu  notato,  dignoscitur. 
In  hujusmodi  exemplis  arteriae  salire  solent 
frequentius  pariter  atque  validius  et  durius  : 
aliquando  tamen  non  multo  frequentius,  et 
simul  tantulo  durius  solito,  ut  hxc  proprietas 
(vel  tensio)  imperiti  et  inexercitati  curandi 
aciem  fere  effugeret : hoc  potissimum  et  in- 
signiter intestini  inflammationi  contingit. 

Hinc  constat  quanti  medicorum  intersit 
semper  arteriarum  pulsum  scrutari,  si  qua 

pars  doleat,  et  praeter  consuetudinem  incales- 

\ 

cat. 

Quibusdam  placuit,  neque  parvi  nominis, 
sanguinis  detractione  utendum  esse,  siquis 
celerius  aut  difficulter  spiret;  dummodo  hoc 

nulli  causae  mechanicae  innitatur;  veluti  latici 
in  pectore*  quo  minus  anima  impleantur  fis- 
tulae spiritales  obstanti.  At  vero  haud  inficias 
est  eundum  imbecillitatem  corporis,  aut  virus 
intus  incidens  spiritum  aliquando  plurimum 
turbare ; scilicet,  in  variola  confluente,  pustu- 
lae saepe,  prae  viribus  resolutis,  subito  rece- 
dunt et  collabuntur;  malum  in  pulmonem 
incidit,  et  ejus  officium  gravissime  laedit:  in 
hoc  exemplo,  aut  virus  a summo  corpore  ad 
pulmonem  delatum,  ei  irritamento  fit,  aut 
certe  huc  illinc  transfertur  actio  morbosa : 
quod  tamen  utcunque  se  habeat,  pro  certo 
habeo  sanguinem  mittere  nil  profecturum, 
imo  etiam  esse  hominem  jugulare . Idem 

etiam  in  nonnullis  asthmatis  exemplis  est 
pessimum. 

Juvabit  sanguinem  detrahere  ex  parte  cui 
dolor,  inflammatio,  aut  tumor  dolens  contin- 
gant. 

a.  Neque  vero  notatu  indignum,  dolores 
partium  a noxis  nequaquam  earundem  vasis 

depletis  tollendis  oriri : exemplis  utor  vale- 
tudine cui  nomen  Tic  doloureux , rheumatis- 
mo, luxationibus  articulorum  jam  diuturnis, 
ossium  vitiis  a morbo  veneris,  aut  aliunde 
ortis. 

Quo  minus  erremus  igitur,  hoc  servetur 
praeceptum,  venae  incisionem  in  dolores  non 
auxiliatum  iri,  nisi  accederent  tumor,  rubor, 
et  tensio  dolens. 

b.  Fere  inter  omnes  medicos  rationi  an 
usui  insistentes  convenit,  inflammationem 
nunquam  non  sanguinis  missionem  flagitare : 
et  quia,  validiori  an  debiliori  arteriarum  mo- 
tui inflammatio  debeatur,  semper  tamen  va- 
sorum plenitudinem  et  tensionem  ostendit; 
necesse  est  ut  mittere  sanguinem  juvaret : 
huc  referendae  istae  sanguinis  congestiones  in 
partibus,  quae  subinde  febres  comitantur,  op- 
time vena  ferienda  et  alvo  soluta  tollendae. 

c.  Tumor  cujusvis  loci  dolens,  dummodo 
simul  ejus  vasa  praeter  consuetudinem  im- 
pleantur, idem  desiderat  auxilium;  et  hoc 

genus  tumoris  ab  alieno,  ut  eo,  quod  ligamen- 
tum aut  aliqua  causa  mechanica  molitur,  facile 
discernitur.  At  vero  etiam  in  hisce  tumori- 
bus aliquando  sanguinem  e parte  elicere  opus 
est ; quippe  quia  amplificatio  ista  mechanica 
sanguinis  abundantias  et  motui  tardiori  fa- 
vet. 


If) 

CAP.  III. 

QUIBUS  IN  MORBIS  SANGUINEM  MITTERE 
PROSIT  AUT  NOCEAT. 

Hoc  auxilium  fere  in  omnes  morbos  classi 
Pyrexice  subjectos  invaluit ; et  adhuc  plus 
minusve  in  plerosque.  Veteres  medici,  prae- 
sertim Rationales , in  omnia  i&ta  riiala  quae 
putrida  vocabant,  eodem  usi  sunt ; per  quam 
vocem,  testante  Burserio,  morbos  incitatio- 
nem intentam  aut  inflammationem  habentes 
voluerunt : et  si  quid  dubii  fuerit,  necne  hac 
exinanitione  esset  utendum,  in  morbos  pesti- 
lentes, et  efflorescentias,  hac  quasi  certa  lege 
nixi  sunt  Galenici ; eam  largius  adhibendam 
esse,  quoties,  vasis  plenioribus,  malignitas 
putredini  accesserit : et  non  omnino,  si  contra 


DE  SANGUINE  MITTENDO. 


17 


res  se  habuerit*.  Unde  constat,  quia  inflam- 
matio singulis  morbis  hujus  classis  plus  mi- 
nusve  contingere  solet,  veteres  in  nullos  eo- 
rum non  hoc  remedium  admovisse. 

Gallici,  Hispanici,  et  Italici  olim  tot  san- 
guinis libras  detrahere  consuerunt,  quot  nu- 
peri fere  uncias  f ; quam  curationem  habili 
lepore  lusit  facundus  Le  Sagius  J:  neque  ce- 
landum recentiores  ex  altera  parte  errasse,  et 
justo  parcius  sanguinem  elicuisse.  His  abso- 
lutis, ad  singulos  morbos  jam  transeundum. 

% # * e . w 

Febres  Intermittentes. — Alias  alii  senserunt 
de  sanguine  in  his  febribus  mittendo;  eo  ta- 
men aliquando  opus  esse,  vix  aliqui  negant 
In  semi-tertiana , ni  alia  graviter  vetarent, 
utendum  Celsus  prascepit.  Hoffmannus  ait  : 

“ Venassectio  in  intermittentibus  et  quar- 
tana anceps  est  remedium,  ac  insignem 


Petr.  a Castro  de  Feb.  Malig.  Punctic. 
f De  Meza  de  Sang.  missione.  \ Vide  Gil  Bl^s. 

<c  medici  exigit  prudentiam  Alibi  hoc 
auxilium  quartanis  convenire  perhibet,  si  fe- 
bricitans plenior  antea  id  genus  exinanitionis 
subire,  aut  profluvia  sanguinolenta  jam  sup- 
pressa habere  consuerit,  morbo  ineunte  aut 
increscente  adhibendum ; at  potius  omitten- 
dum, si  febris  inveteraverit,  et  vires  corporis 
conciderint,  et  malus  habitus  institerit.  Sum- 
ma laude  Botallus  tamen  ejus  usum  hic  pro- 
sequitur, imo  etiam  dira  ipsa  aqua  intercute 
fatum  minitante ; quam  sententiam  firmat 
multa  disputatione  et  exemplis  prolatis  j\ 
Sanguinem  talis  eliciendum,  febre  jam  ad  me- 
lius inclinata,  nunquam  eadem  ineunte,  Ches- 
navo  placuit 

Themisonis  aemuli  has  febres  ad  gemis  as - 
strictum  referentes  venam  secuerunt;  neque 
parce  idem  fecerunt  Medici  Rationales,  prae- 
sertim in  quartana.  Galenus,  si  sanguis  niger 


* Opera  Omnia  supp.  secund. 
Hoff.  Opera  Omnia.  X Ibid. 

appareret,  audacius  sanguinem  misit*.  Cul- 
lenus  his  de  febribus  agens,  praecipit  venam 
esse  feriendam ; et  caetera  auxilia  eodem  spec- 
tantia utenda,  si  delirium  aut  alia  magnae  in- 
citationis prodirent  signa.  Rushius  Phila- 
delphiae medicinam  faciens  sanguinem  in  his 
morbis  paulo  largius  detrahit. 

Inter  tot  varietates  febris  intermittentis,  a 
Burserio  scriptis  mandatas,  hoc  auxilium 
caute  admotum,  pro  signis  urgentibus,  saepe 
utile,  imo  etiam  necessarium  fuit ; at  nocen- 
tissimum,  et  fatum  inferens,  si  proclivitas 
ad  putredinem,  uti  in  tertiana  scorbutica, 
petechiali,  &c.  contingeret. 

E supra  comprehensis  patet  venae  sectio- 
nem non,  nisi  asgro  delirante,  calore  .incres- 
cente, vasis  plenioribus  sanguinem  effusuris 
et  validius  micantibus,  auxiliatum  iri. 

Synocha. — Hanc  etiam  ad  morbos  adstric - 
i os  relatam,  sanguine  mittendo  curarunt  ae- 


- Bravo  Resolut.  Med.  de  Feb.  Humor,  Curat. 

muli  Themisonis;  imo  ad  ipsam  animae  defec- 
tionem Rationales  Medici.  Hoc  etiam  prae- 
ceperunt Hippocrates  et  Galenus:  hic  tamen 

sanguinem  non  semper  impune  eo  usque 

y'  . 

mitti  confitetur ; et  unum  alterumve  prodidit 
exemplum  fati  istam  Syncopen  excipientis  *. 
Bravoiis  opinatur  tanta  sanguinis  jactura,  flo- 
rentibus illis  medicis,  magis  quam  apud  suos 
opus  esse;  ipse  tamen  anno  mdlxiv  florebat. 
Sic  loquitur : “ Quod  tempore  Hippocratis  et 
“ Galeni  naturae  hominum  robustiores  erant, 
“ et  aptae  ferre  plura  remedia,  quae  nostri 
“ aevi  homines  ferre  non  possunt ;” — “ et  ul- 
u terius,  in  robustioribus  illis  hominibus 
<£  erant  plures  plethorici  et  athletae,  quibus 
c<  imminebat  venarum  ruptio ; et  ne  certa 
“ mors  superveniret  in  his  rarefactis  humori- 
“ bus  ratione  febris,  ideo  illico  mittebant 
“ sanguinem,  usque  ad  syncopen.” 

Tantum  profecto  hoc  auxilio  in  synocham 


* Bravo  Resolut.  Med. 

fisi  sunt  veteres  ut,  Burserio  testante,  eo  ad 
levius  delirium  sedandum  uterentur.  Syden- 
hamus,  Cullenus,  et  alii  plerique  eodem  hic 
utendum  esse  jubent ; neque  inficiandum  ei 
fere  soli  innitendum,  si  grassetur  haec  febris 
mera,  apud  insulam  nostram  rarissima. 

In  typho  venam  rarius  secuerunt  hodierni ; 
at  subinde  scarificare  juvat,  dum  sanguis  ma- 
jore mole  et  impetu  ad  aliquam  partem,  ut 
cerebrum  deferatur.  Testatur  Burserius  sae- 
pius admovendas  esse  cucurbitulas,  febre  in- 
crescente aut  summum  jam  fastigium  attin- 
gente, si  urgeat  delirium  aut  coma.  Profe- 
cerunt etiam  hirudines. 

In  typho  icterode  nuperi  summo  fructu  san- 
guinem elicuerunt;  praesertim  Rushius,  Phila- 
delphiae artem  exercens ; cui,  ut  olim  Gale- 
no, non  injuria  quis  diceret,  “ O homo,  fe- 
“ brem  jugulasti.” 

Synochus  jam  iniens,  incitatione  cerebri  in- 
tenta pro  vi  signorum,  et  febrientis  indole  et 
vivendi  consuetudine,  hoc  remedium  parcius 

largiusve  desiderat;  hic  profecto  sumina  opus 
est  peritia,  et  pessimas  noxas  intempestive 
aut  nimis  adhibitum  existit. 

Inter  morbos  ordini  Phlegmasice  subjectos, 
sanguinem  mittere  saspe  fere  unico  est  praesi- 
dio, uti  omnes  hodierni  fatentur:  olim  pro- 
fecto quidam  (hoc  remedium  prorsus  rejicien- 
tes) hic  profuisse  negarunt,  quorum  princeps 
extitit  Van  Helmontius;  quem  scriptis  man- 
datur inflammatione  pleurae  laborantem,  et 
vena  non  incisa,  soli  prassidio  hirci  sanguini 
siccato  fidentem,  pulmonibus  inde  corruptis, 
tantam  molestiam  perpessum  esse,  ut  reli- 
quam vitam  miserrimus  egerit  ; et  fatum 
exinde  immaturum  expertus  sit. 

Pneumonia  ex  his  frequentissime  nostrates 
adoriens,  huic  auxilio  saepius  et  largius  adhi- 
bito cedere  consuevit;  at  vero,  me  judice, 
plus  opinione  solertiae  et  usus  medendi  postu- 
latur, ut  quos  citra  limites  in  quovis  exem- 
plo sanguis  hic  mitteretur,  probe  statuamus. 

Dum  adsit  dolor  inter  inspirandum  auctus, 

nemini  dubium  est  quin  rite  iterum  eliciatur 
vel  e brachii  vena,  vel  prope  partem  laboran- 
tem. Sed  ubi  dolor  inter  inspirandum  ex 
toto  amoveatur,  tussis  tamen  urget,  sanguis- 
ne  iterum  mittatur,  difficillimum  est  statuere. 
Plerique  volunt  ipsius  sanguinis  speciem 
hanc  resolvere  difficultatem ; at  vero  incerta 
lux  inde  accipitur:  nunc  ista  superficies 
coriacea  sanguini  primum  detracto  rite  co- 
eunti deest ; at  novissime  misso,  aegro  jam 
convalescente,  crassior  subest : nunc,  ineunte 
morbo,  apparet ; at  omnibus  in  pejus  ruenti- 
bus, inflammatione  gravissima,  et  hominem 
occisura,  nulla  omnino  existit : arteriarum 
pulsu,  indice  multo  clariore,  nitendum;  si 
enim  hi  citi  et  duri  permaneant,  signis  vena 
incisa,  ut  videtur,  jam  levatis,  nihilo  secius 
iterum  pro  aegri  viribus  mittere  sanguinem 
oportebit. 

Phrenitis . — In  hoc  morbo,  etiamsi  signa 
lrocce  auxilium  valde  flagitare  videantur, 
nequaquam  juvit  aut  votis  respondit : nonne 

suspicari  liceat,  illud  ei  parcius  adhibito,  po- 
tius quam  per  se  inepto  aut  nocenti  tribuen- 
dum? auctoritate  unius  medici*  usus,  huic 
morbo,  instanti  aut  ineunti,  vena  incisa  oc- 
currendum esse  judico. 

Enteritis . — Quine tiam  in  hoc  malo,  san- 
guinis detractio  spem  curantis  haud  raro  fe- 
fellit ; si  quis  imperitior  medendi  motui  arte- 
riarum hic  duci  confideret,  non  omnino  ve- 
nam secaret : neque  celandum,  colica  an  in- 
flammatio intestini  subesset,  discernere  saepe 
difficillimum  esse;  quod  si  cui  illa  laboranti 
sanguis  largius  eliciatur,  ne  vires  vitae  ad 
fatum  ipsum  dilabantur,  metuendum  erit. 
His  perpensis,  quibusdam  placet,  si  quis  en- 
teritide laborare  videatur,  primo  paululum 
sanguinis  elicere,  dein  amplius,  dum  arteriae 
plenius  et  validius  moverentur ; at  valde  sus- 
picor talem  curationem  pessimum  eventum 


* Hamilton’s  Cases,  p.  137- 

sa^pe  moliri,  inflammatione  non  rite  sedata  v ; 
neque  ullus  dubito  quin  ad  hunc  morbum  et 
phrenitidem  sanandos,  sanguini  tempestive 
nequ e parce  detracto,  fere  unicre  salutis  spei 
esset  fidendum. 

In  rheumatismo  acuto  sanguinem  mittere, 
imo  iterum  iterumque  saepe  juvat;  neque  ali- 
ter aeger  doloribus  expeditur.  In  podagra 
tamen  haud  raro  nocentissimum  fuit ; ali- 
quando profecto  dolores  lenivit,  et  accessio- 
nem sedavit  et  contraxit.  Si  cor  et  arteriae 
valde  concitentur,  si  vasa  turgeant  intenta, 
summa  cutis  areat  et  incalescat,  venae  sectio 
prodesse  solet ; etiamsi  homo  stirpe  arthritica 
natus  ista  mala  indole  imbueretur  : at  semper 
parum  sanguinis  eliciendum,  eo  magis  et  po- 
tissimum si  aeger  antea  se  luxui  et  cultui  et 
Baccho  dediderit;  usu  enim  magistro  didici- 
mus, re  ita  se  habente,  vires  admodum  dilap- 


* Vide  Pemberton  on  the  Diseases  of  the  Abdominal 
Viscera. 

sas  hanc  exinanitionem  largam  et  subitam 
excipere;  nervorum  distentiones  et  resolutio- 
nem, in  mortem  desituras.  Sanguis  tamen 
felici  exitu  e parte  inflammata,  huic  morbo 
perinde  atque  rheumatismo,  detrahitur. 

Exanthemata. — Variola  laboranti  vena  tan- 
tum ferienda,  in  magna  vasorum  capitis  inci- 
tatione et  plenitudine.  In  rubeola  non  fre- 
quenter, me  judice,  ea  opus  est ; dummodo 
curatio  idonea  adhibita  fuerit.  Cullenus  e- 
quidem,  aliique  eximii  medici,  venae  sectio- 
nem summo  et  praecipuo  auxilio  esse  judica- 
runt. Parr  tamen  longe  alienam  orationem 
de  hac  re  habet : “ Since,  however,  we  have 
“ learnt  the  good  eifects  of  laxative  medi- 
“ cines,  we  have  found  bleeding  less  neces- 
“ sary,  and  have  indeed  very  few  cases  which 
“ have  required  it Si,  adultis  hoc  morbo 

i 

correptis,  hoc  verum  esset,  multo  magis  in- 
fantibus et  junioribus ; qui  pessime  sanguinis 


* Parrs  Medical  Dictionary. 

missionem  ferre  solent,  saepe  inde  in  diram 
febrem  hecticam  vel  diriorem  hydropem  inci- 
dentes. 

In  casteris  malis  huic  ordini  subjectis,  ra- 
rissime secanda  vena.  In  peste  tamen,  ex 
quo  floruerit  Hippocrates  usque  ad  hodier- 
na tempora,  sanguis  largius  detractus  est : 
plerique  tamen  auctores  summaque  fide  dig- 
ni idem  ut  pessimae  noxae  evitarunt;  imo  ali- 
qui mortem  attulisse  testati  sunt.  Fallopius 
de  peste  sexennium,  nempe  inter  annum 
mdxxiv  et  mdxxx  grassante,  scribens,  omnes, 
quibus  vena  incideretur,  periisse,  multos  non 
ita  curatos,  convaluisse  memoriae  tradidit * : 
haud  tamen  inficiandum  hic,  uti  in  plerisque 
aliis  morbis,  prae  gravibus  et  propriis  signis 
urgentibus,  vena  icta  aliquando  opus  esse, 
etiamsi  virium  imbecillitas  eandem  vetare  vi- 
deatur; at,  re  ita  se  habente,  parce  sanguinem 
e parte  laborante  emittere  longe  praestare  solet. 


* Diemerbroeck  de  Peste,  lib.  iii. 

Haemorrhagice. — Morbi  ad  hunc  ordinem 

/ 

spectantes  saepe  hoc  remedium  desiderant;  at 
copia  sanguinis  elicienda  pro  aegri  viribus, 
habitu,  & c.  alias  erit  alia.  Prositne  in  phthi- 
sin  pulmonalem , multum  et  acriter  fuit  dispu- 
tatum ; unico  esse  auxilio  ad  quaedam  sig- 
na lenienda  placet  quibusdam.  Hcemoptysis 
saepissime  hujus  praenuncius  certius  idem 
flagitare  videtur  ; at  phthisi  jam  inveteras- 
cente, caute  secanda  est  vena,  et  magna  so- 
lertia  opus  est  ut  prosit  necne  statuatur. 

Profluvia. — Hic  etiam  de  proposito  reme- 
dio alii  alias  senserunt : pestiferum  esse  in 
catai'rhum  a contagio  ortum  adhibitum,  usus 
edocuit:  non  nisi  juniore  et  pleniore  dysente- 
ria laborante,  sanguinem  educere  licebit,  et 
inflammatione  intestini  superventura. 

Neuroses. — Quod  ad  ordinem  Comata , san- 
guinem larga  manu  detrahere  principi  auxilio 
existit,  si  quis  apoplexia  sanguinea  torquea- 
tur; neque  minoris  habendum  in  paralysin 
vasis  cerebri  impletis  ortam ; in  utraque  rite 
accedit  incisio  arteriae  temporalis. 

Adynamia. — In  morbis  ad  hunc  ordinem 
pertinentibus  adeo  nocere  solet,  ut  inter  om- 
nes medicos  rejiciatur. 

Spasmi. — Sanguinem  mittere  nonnunquam. 
in  palpitationem , asthma , et  dyspnoeam  valen- 
tissimo  et  praesenti  subsidio  existit ; at  ne- 
quaquam semper  et  ubique.  Si  nulla  arteria- 
rum intentio  aut  plenitudo  earum  pulsu  aut 
specie  vultus,  et  cutis  temperie  indicetur, 
venam  secare  est  malum  immedicabile  reddere. 
In  pertussi  caute  utendum  est  hoc  remedium. 
Si  qua  hysteria  torqueatur,  nunquam  juvabit, 
nisi  quum  sanguis  majore  vi  in  caput  vertatur. 
Aliquando  in  diarrhoeam  prodest,  eo  magis  si 
aegra  simul  in  utero  gereret.  Tetanus , ner- 

vorum distentiones  et  colica  haud  raro  plane 
venam  incidi  desiderant;  neque  tamen  desunt 
exempla  pessimi  eventus  idem  consequentis. 

In  diabetem  mellitum  nuper  amplissime  ad- 
hibitum est  hoc  auxilium # ; imo  largius 


* Vide  Watts  on  Diabetes. 

quam  suadere  videantur  ipsa  morbi  signa,  aut 
aliorum  morborum  curatio,  qui  simili  imbecil- 
litate stipati  idem  nequaquam  postulant. 
Quod  si  unico  exemplo  aliquid  sancire  liceat, 
diabetis  exemplum  quod  mihi  testari  nuper 
contigit  apud  hujus  urbis  nosocomium,  vense 
sectionem  minus  nocere  quam  ex  ratione  quis 
judicaret,  docere  videtur.  JEgro  de  quo  dis- 
serere volo,  duobus  mensibus,  sanguinis  un- 
cias cxxx  vel  cxl  erant  detractas ; dein  exi- 
bat; urinas  primo  indies  profluxerant  libras 
xxvi,  xxviii  vel  xxx,  tandem  xvm ; vires, 
sanguine  misso,  ut  ipse  jactabat,  refectas 
sunt;  sitis  ardens  extincta,  cibi  desiderium 
abnorme  sedatum  est ; sanguis  vice  tertia  et 
octava  missus  non  rite  coiens  superficie  coria- 
cea alba  fuit  obductus ; quinta  et  sexta,  fa- 
cile coiit:  alias  natura  spumam  lactis  refe- 

r 

rente  tectus. 

Inter  morbos  ordini  Vesania  subjectos, 
manias  soli  auxilium  fert  venas  incisio ; neque 
huic,  nisi  validiore  cordis  et  arteriarum  motu. 


DE  SANGUINE  MITTENDO. 


31 


Cachexia. — Hic  rarius  tuto  sanguis  detra- 
hitur; parce  missus  subinde  signa  hydrothora - 
cis  lenivit;  at,  me  judice,  pari  et  paulo  tutiori 
praesidio  sunt  exulceratoria.  Quod  ad  hydro - 
cephalum , sanguis  e capite,  ineiinte  malo,  at 
manu  parca  eductus,  dummodo  hic  instare 
plane  constaret,  aliquando  ejus  impetum  nas- 
centem extinxit,  certe  ve  signa  molestiora  le- 
vavit. In  ictero , si  epigastrium  aut  dextrum 
hypochondrium  acute  doleat,  venam  secare 
proderit. 

Locales . — In  malis  huc  relatis,  vena  icen- 
da vel  ad  inflammationem  praecavendam,  vel 
spasmum  anima  deficiente  solvendum.  Quem 
ad  finem  in  hernia  et  quibusdam  vulneribus 
hoc  profecit.  Pari  ratione  partum  difficilem 
expedit;  nimirum,  partium  inflammationem 
praevertendo,  viasque  relaxando. 

Jam  antea  medicos  antiquiores  amplissi- 
mum sanguinis  rivum  elicuisse  solitos,  saepe 
duas  vel  tres  libras  una  vice,  notavi.  Recen- 
tiores  in  culpam  contrariam  inciderunt : hac 

autem  lege  nitentes  vix,  ut  opinor,  errabi- 
mus ; nimirum  haud  unquam  tantum  sangui- 
nis abstrahendum,  ut  inde  aliquandiu  tollatur 
ista  salutaris  vasorum  plenitudo  cui  cerebri 
et  nervorum  vires  magnopere  debentur.  Hasc 
ratio  forsan  quare  infantes  hanc  exinanitio- 
nem  pessime  ferant;  arterias  nempe  continuo 
ad  corporis  partium  singularum  assiduum  in- 
crementum explicitas  et  evolutas  amplius  flu- 
men sanguinis,  ut  probe  impleantur,  deside- 
rant : hinc  melius  ferunt  seniores,  quibus  fi- 
bras magis  rigescunt;  cujus  rei  luculentissimo 
exemplo  est  pulmonis  inflammatio,  his  potis- 
simum contingens,  neque  nisi,  plenissimo 
rivo  sanguinis  educto,  vincenda.  Ex  jam 
dictis,  causa  patet  quare  ad  eundem  effectum 
moliendum,  non  eadem  sanguinis  moles  in 
omnibus  mittenda  sit,  etiamsi  conditio  corpo- 
ris similis  videatur  subesse;  aliis  exigua,  aliis 
ampliore  jactura  sanguinis  opus  est  ad  vaso- 

i 

rum  intentionem  relaxandam. 

